pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รมว.วธ.เป็นประธานการประชุมหัวหน้าส่วนราชการ และองค์การมหาชนในสังกัดกระทรวงวัฒนธรรม ครั้งที่ ๑๗/๒๕๖๓
วันพุธที่ 4 พฤศจิกายน 2563
รมว.วธ.เป็นประธานการประชุมหัวหน้าส่วนราชการ และองค์การมหาชนในสังกัดกระทรวงวัฒนธรรม ครั้งที่ ๑๗/๒๕๖๓
รมว.วธ.เป็นประธานการประชุมหัวหน้าส่วนราชการ และองค์การมหาชนในสังกัดกระทรวงวัฒนธรรม ครั้งที่ ๑๗/๒๕๖๓
วันที่ ๔ พฤศจิกายน ๒๕๖๓ เวลา ๐๙.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานการประชุมหัวหน้าส่วนราชการ และองค์การมหาชนในสังกัดกระทรวงวัฒนธรรม ครั้งที่ ๑๗/๒๕๖๓ เพื่อพิจารณาข้อสั่งการนายกรัฐมนตรี และมติคณะรัฐมนตรีที่เกี่ยวข้องกับกระทรวงวัฒนธรรมประจําสัปดาห์ และสรุปความคืบหน้าการดําเนินงาน และสรุปผลงาน แนวทางการดําเนินงานสําคัญ และแนวทางการทํางานของหน่วยงานต่างๆ ให้เป็นไปตามนโยบาย และรายงานผลงานดําเนินงานตามนโยบายหลักของรัฐบาล ๑๒ ด้าน โดยมี นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม นางยุพา ทวีวัฒนะกิจบวร ปลัดกระทรวงวัฒนธรรม ผู้บริหารกระทรวงวัฒนธรรม และเจ้าหน้าที่ที่เกี่ยวข้อง เข้าร่วมประชุม ณ ห้องประชุม ๑ ชั้น ๘ กระทรวงวัฒนธรรม
รัฐบาลไทย-ข่าวทำเนียบรัฐบาล-สธ.รับมอบหุ่นยนต์ HAPYbot ส่งต่อ โรงพยาบาลยี่งอเฉลิมพระเกียรติ 80 พรรษา
วันพุธที่ 4 พฤศจิกายน 2563
สธ.รับมอบหุ่นยนต์ HAPYbot ส่งต่อ โรงพยาบาลยี่งอเฉลิมพระเกียรติ 80 พรรษา
รองนายกรัฐมนตรีและรัฐมนตรีว่าการกระทรวงสาธารณสุข  รับมอบหุ่นยนต์ทางการแพทย์ HAPYbot  ส่งต่อให้โรงพยาบาลยี่งอเฉลิมพระเกียรติ 80 พรรษา จ.นราธิวาส ขนส่งเอกสาร ยา เวชภัณฑ์ อาหาร เสื้อผ้า สิ่งของ ลดความเสี่ยงโรคโควิด 19
บุคลากรทางการแพทย์ ต่อยอดโรงพยาบาลชุมชนต้นแบบ Smart Hospital พร้อมรับมอบเครื่องผลิตออกซิเจน 75 เครื่อง เครื่องช่วยหายใจแรงดันระดับ 2 จํานวน 182 เครื่อง และชุด PPE. 52,000 ชิ้น จากมูลนิธิเทมาเสก ให้แก่โรงพยาบาลสังกัดกระทรวงสาธารณสุข 135 แห่ง ใช้รักษาผู้ป่วยโควิด 19 และโรคทางเดินหายใจ
วันนี้ (4 พฤศจิกายน 2563) ที่กระทรวงสาธารณสุข จ.นนทบุรี แพทย์หญิงพรรณประภา ยงค์ตระกูล โฆษกกระทรวงสาธารณสุข ให้สัมภาษณ์ภายหลังการประชุมผู้บริหารระดับสูงกระทรวงสาธารณสุข ว่า นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ได้รับมอบหุ่นยนต์อัจฉริยะเพื่อการแพทย์ "HAPYbot" จากบริษัท เน็ตเบย์ จํากัด (มหาชน) จํานวน 1 ตัว เพื่อมอบให้โรงพยาบาลยี่งอเฉลิมพระเกียรติ 80 พรรษา จังหวัดนราธิวาส ซึ่งหุ่นยนต์ดังกล่าวจะช่วยลดการสัมผัสผู้ป่วย ลดความเสี่ยงบุคลากรทางการแพทย์ต่อโรคโควิด 19 โดยการควบคุมสั่งการหุ่นยนต์ผ่านแท็บเล็ต คอมพิวเตอร์ โทรศัพท์มือถือ หรือการสแกนคิวอาร์โคดด้วยระบบดิจิทัลแพลตฟอร์ม สามารถช่วยขนส่งเอกสาร ยา เวชภัณฑ์ อาหาร เสื้อผ้า สิ่งของต่างๆ โดยรับน้ําหนักสิ่งของได้ถึง 10-15 กิโลกรัม เปิดปิดประตูห้องคนไข้ได้ อีกทั้งยังเชื่อมต่อกับระบบลิฟต์ มีความเร็วเคลื่อนที่ประมาณ 2.5-3 กิโลเมตรต่อชั่วโมง นอกจากนี้ ยังมีระบบกล้องและเทเลเมดิซีน ช่วยให้แพทย์ พยาบาล และบุคลากรทางการแพทย์ สื่อสารซักถามอาการกับผู้ป่วยภายในห้องได้ รวมถึงมีระบบปัญญาประดิษฐ์หรือ AI ในการเรียนรู้เส้นทางและหลบหลีกคนหรือสิ่งของที่ขวางทางได้ เมื่อทํางานเสร็จจะกลับไปยังแท่นชาร์จทันที สามารถใช้งานต่อเนื่องได้ 210 นาที
แพทย์หญิงพรรณประภา กล่าวต่อว่า โรงพยาบาลยี่งอเฉลิมพระเกียรติ 80 พรรษา เป็นโรงพยาบาลชุมชนต้นแบบ Smart Hospital การมอบหุ่นยนต์ดังกล่าวให้กับโรงพยาบาลในครั้งนี้ จึงเป็นการต่อยอดการพัฒนาระบบบริการให้มีความสมบูรณ์ยิ่งขึ้น ตามนโยบายของกระทรวงสาธารณสุข ที่กําหนดให้ทุกจังหวัดมีโรงพยาบาลชุมชนต้นแบบ Smart Hospital อย่างน้อย 1 แห่งภายในปีนี้
แพทย์หญิงพรรณประภา กล่าวอีกว่า นอกจากนี้ รองนายกรัฐมนตรีและรัฐมนตรีว่าการกระทรวงสาธารณสุข ยังรับมอบเครื่องมือและอุปกรณ์ทางการแพทย์จากมูลนิธิเทมาเสก อินเตอร์เนชันแนล ประเทศสิงคโปร์ ผ่านทางสถาบันการแพทย์ฉุกเฉินแห่งชาติ (สพฉ.) ได้แก่ เครื่องผลิตออกซิเจน จํานวน 75 เครื่อง เครื่องช่วยหายใจชนิดแรงดันระดับ 2 พร้อมอุปกรณ์เสริมประกอบการใช้งาน จํานวน 182 เครื่องและชุด PPE. จํานวน 52,000 ชิ้น เนื่องจากมีความประสงค์บริจาคเครื่องมือและอุปกรณ์เหล่านี้ให้แก่โรงพยาบาลรัฐของไทย โดยส่งมอบต่อให้แก่โรงพยาบาลสังกัดกระทรวงสาธารณสุขจํานวน 135 แห่งเพื่อใช้บําบัดรักษาผู้ป่วยโรคโควิด 19และผู้ป่วยโรคทางเดินหายใจอื่นๆ ทั้งนี้ สพฉ. จะเป็นผู้ติดต่อประสานและดําเนินการนําเข้าต่อไป
************************************* 4 พฤศจิกายน 2563
รัฐบาลไทย-ข่าวทำเนียบรัฐบาล-บอร์ดบีโอไอไฟเขียวลงทุนกว่า 3.5 หมื่นล้านบาท กิจการอีวี-ผลิตไฟฟ้า-น้ำตาล
วันพุธที่ 4 พฤศจิกายน 2563
บอร์ดบีโอไอไฟเขียวลงทุนกว่า 3.5 หมื่นล้านบาท กิจการอีวี-ผลิตไฟฟ้า-น้ําตาล
บอร์ดบีโอไอไฟเขียวลงทุนกว่า 3.5 หมื่นล้านบาท กิจการอีวี-ผลิตไฟฟ้า-น้ําตาล
บอร์ดบีโอไอไฟเขียวลงทุนกว่า 3.5 หมื่นล้านบาท
กิจการอีวี-ผลิตไฟฟ้า-น้ําตาล
บอร์ดบีโอไอ เห็นชอบอนุมัติ 6 โครงการใหญ่ รวมมูลค่าเงินลงทุนกว่า 3.5 หมื่นล้านบาท
ในกิจการผลิตรถยนต์ไฟฟ้า กิจการผลิตไฟฟ้า และกิจการผลิตน้ําตาลและน้ําเชื่อม
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน (บีโอไอ) เปิดเผยภายหลังการประชุมคณะกรรมการส่งเสริมการลงทุน หรือ บอร์ดบีโอไอ ซึ่งมี พล.อ.ประยุทธ์ จันทร์โอชา นายกรัฐมนตรีเป็นประธาน ว่าที่ประชุมเห็นชอบให้ส่งเสริมการลงทุน 6 โครงการใหญ่ รวมมูลค่าเงินลงทุน 35,687.43
ล้านบาท โดยมีรายละเอียดดังต่อไปนี้
1. บริษัท น้ําตาลนิวกว้างสุ้นหลี จํากัด กิจการผลิตน้ําตาลและน้ําเชื่อม เงินลงทุน 5,071.84 ล้านบาท
ตั้งโครงการในจังหวัดสระแก้ว ตามนโยบายส่งเสริมการลงทุนในเขตพัฒนาเศรษฐกิจพิเศษชายแดน (SEZ)
โดยมีกําลังการผลิตน้ําตาลและน้ําเชื่อมปีละประมาณ 374,550 ตัน ผลิตเพื่อการส่งออก 1,777.45 ล้านบาท/ปี
คิดเป็นร้อยละ 65 ของมูลค่าการจําหน่าย
2. บริษัท ออโต้อัลลายแอนซ์ (ประเทศไทย) จํากัด กิจการผลิตรถยนต์ไฟฟ้าแบบผสมเสียบปลั๊ก และรถยนต์ไฟฟ้าแบบแบตเตอรี่ เงินลงทุน 3,247 ล้านบาท ตั้งโครงการในนิคมอุตสาหกรรมอีสเทิร์นซีบอร์ด ระยอง จังหวัดระยอง ผลิตรถยนต์ไฟฟ้าแบบผสมเสียบปลั๊ก (PLUG-IN HYBRID ELECTRIC VEHICLES-PHEV) ปีละประมาณ 5,000 คัน และรถยนต์ไฟฟ้าแบบแบตเตอรี่ (BATTERY ELECTRIC VEHICLES-BEV)
ปีละประมาณ 1,000 คัน ผลิตเพื่อจําหน่ายในประเทศทั้งสิ้น
3. บริษัท อมตะ บี.กริม เพาเวอร์ 1 จํากัด กิจการผลิตไฟฟ้า ไอน้ํา และน้ําปราศจากแร่ธาตุ เงินลงทุน 6,000 ล้านบาท ตั้งโครงการในนิคมอุตสาหกรรมอมตะซิตี้ชลบุรี จังหวัดชลบุรี ผลิตไฟฟ้า 157.32 เมกะวัตต์ ไอน้ํา 75 ตัน/ชั่วโมง และน้ําปราศจากแร่ธาตุ 1,566 ลูกบาศก์เมตร/วัน
4. บริษัท อมตะ บี.กริม เพาเวอร์ 2 จํากัด กิจการผลิตไฟฟ้า และไอน้ํา เงินลงทุน 5,400 ล้านบาท ตั้งโครงการในนิคมอุตสาหกรรมอมตะซิตี้ ชลบุรี จังหวัดชลบุรี ผลิตไฟฟ้า 157.32 เมกะวัตต์ และไอน้ํา 75 ตัน/ชั่วโมง
5. บริษัท โกลว์ เอสพีพี 1 จํากัด กิจการผลิตไฟฟ้า และไอน้ํา เงินลงทุน 11,300 ล้านบาท ตั้งโครงการในนิคมอุตสาหกรรมเอเชีย จังหวัดระยอง ผลิตไฟฟ้า 290 เมกะวัตต์ และไอน้ํา 120 ตัน/ชั่วโมง
6. บริษัท บางกอก โคเจนเนอเรชั่น จํากัด กิจการผลิตไฟฟ้า ไอน้ํา และน้ําปราศจากแร่ธาตุ เงินลงทุน 4,668.59 ล้านบาท ตั้งโครงการในนิคมอุตสาหกรรมมาบตาพุด จังหวัดระยอง ผลิตไฟฟ้า 162 เมกะวัตต์ ไอน้ํา 90 ตัน/ชั่วโมง และน้ําปราศจากแร่ธาตุ 250 ลูกบาศก์เมตร/ชั่วโมง
************************************************
รัฐบาลไทย-ข่าวทำเนียบรัฐบาล-เผยผลการรับสมัครโครงการ 1 ตำบล 1 กลุ่มเกษตรทฤษฎีใหม่
วันพุธที่ 4 พฤศจิกายน 2563
เผยผลการรับสมัครโครงการ 1 ตําบล 1 กลุ่มเกษตรทฤษฎีใหม่
กระทรวงเกษตรฯ เผยผลการรับสมัครโครงการ 1 ตําบล 1 กลุ่มเกษตรทฤษฎีใหม่ ทั้ง 3 รอบ พร้อมขับเคลื่อนโครงการในระยะต่อไปทันที
ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยภายหลังเป็นประธานการประชุมคณะกรรมการบริหารโครงการ 1 ตําบล 1 กลุ่มเกษตรทฤษฎีใหม่ ครั้งที่ 6/2563 ณ ห้องประชุมกระทรวงเกษตรและสหกรณ์ ว่า ตามที่กระทรวงเกษตรและสหกรณ์ ได้จัดทําโครงการ 1 ตําบล 1 กลุ่มเกษตรทฤษฎีใหม่ โดยน้อมนําหลักปรัชญาของเศรษฐกิจพอเพียงและเกษตรทฤษฎีใหม่ มาเป็นแนวทางในการดําเนินงานโครงการ ซึ่งได้ทําการเปิดรับสมัครเกษตรกรและแรงงานจํานวน 3 รอบ และได้ปิดรับสมัครในรอบที่ 3 ไปแล้วเมื่อวันที่ 22 ตุลาคม 2563 โดยขณะนี้อยู่ระหว่างขั้นตอนการตรวจสอบคุณสมบัติต่างๆ เพื่อเริ่ม KICK OFF โครงการฯ ในเดือนพฤศจิกายนนี้
อย่างไรก็ตาม สําหรับตําบลที่มีเกษตรกรสมัครเข้าร่วมโครงการฯ เพียง 1 ราย จะไม่สามารถเข้าร่วมโครงการฯ ได้ เนื่องจากไม่ตรงตามเงื่อนไขในการจับกลุ่มเกษตรทฤษฎีใหม่ ที่ระบุว่า ต้องมีเกษตรกรเข้าร่วม 2 รายขึ้นไปใน 1 ตําบล เพื่อจับกลุ่มกันจ้างแรงงานได้ 1 ราย ดังนั้นการขับเคลื่อนโครงการฯ ในระยะต่อไป กระทรวงเกษตรฯ จะขอทบทวนประเด็นดังกล่าวและนําเข้าครม. อีกครั้ง เพื่อขอมติ ครม. ดําเนินการตามเป้าหมายโครงการฯ ในการขยายผลโครงการระยะต่อไปกับกลุ่มเกษตรกรดังกล่าว นอกจากนี้ในกรณีที่มีเกษตรกรสมัครตามเงื่อนไขแต่ไม่มีผู้สมัครจ้างงาน จะพิจารณาจ้างงานจากผู้สมัครแรงงานตําบลข้างเคียงในอําเภอเดียวกันก่อน หากยังไม่เพียงพอให้ทางคณะทํางาน 1 ตําบล 1 กลุ่มเกษตรทฤษฎีใหม่ระดับจังหวัด พิจารณาจ้างงานในอําเภอข้างเคียง โดยต้องคํานึงถึงความเหมาะสมของระยะเวลา ระยะทางและความสมัครใจของผู้จ้างงานเป็นหลัก และสําหรับเกษตรกรที่ขอถอนตัว ยกเลิก ขอสละสิทธิ์ เพื่อให้เกิดประโยชน์แก่เกษตรกร กระทรวงเกษตรฯ เห็นควรให้คณะทํางาน 1 ตําบล 1 กลุ่มเกษตรทฤษฎีใหม่ ระดับอําเภอ ทําการสื่อสาร ทําความเข้าใจกับเกษตรกรเพื่อให้เกษตรกรทบทวนการเข้าร่วมโครงการใหม่อีกครั้ง ถายในวันที่ 9 พฤศจิกายน 2563
ทั้งนี้ การรับสมัครทั้ง 3 รอบนั้น มีผู้สมัครเข้าร่วมโครงการ 1 ตําบล 1 กลุ่มเกษตรทฤษฎีใหม่ จํานวน 67,414 ราย แบ่งเป็นเกษตรกร จํานวน 35,193 ราย ผ่านหลักเกณฑ์การพิจารณาแล้ว 22,272 ราย อยู่ระหว่างการพิจารณา 2,941 ราย ไม่ผ่านหลักเกณฑ์การพิจารณา 9,980 ราย และกลุ่มแรงงานมีผู้สมัครเข้าร่วมโครงการฯ 32,221 ราย ผ่านหลักเกณฑ์การพิจารณาแล้ว 18,675 ราย อยู่ระหว่างการพิจารณา 6,143 ราย และไม่ผ่านหลักเกณฑ์การพิจารณา 7,403 ราย (ข้อมูล ณ วันที่ 3 พฤศจิกายน 2563 เวลา 18.30 น.)
รัฐบาลไทย-ข่าวทำเนียบรัฐบาล-คลังประสาน ปอศ. ดำเนินการกับผู้กระทำผิดโครงการคนละครึ่ง
วันพุธที่ 4 พฤศจิกายน 2563
คลังประสาน ปอศ. ดําเนินการกับผู้กระทําผิดโครงการคนละครึ่ง
เมื่อวันที่ 4 พ.ย.2563 รองผู้อํานวยการสํานักงานเศรษฐกิจการคลัง ได้เข้าพบผู้บังคับการปราบปรามการกระทําความผิดเกี่ยวกับอาชญากรรมทางเศรษฐกิจ (ผบก.ปอศ.) นําส่งข้อมูลสําหรับใช้ในการสืบสวนสอบสวนและแสวงหาข้อเท็จจริงเพิ่มเติมเพื่อดําเนินคดีกับร้านค้าจํานวน 3 ราย
นายพรชัย ฐีระเวช ที่ปรึกษาด้านเศรษฐกิจการเงิน สํานักงานเศรษฐกิจการคลัง ในฐานะรองโฆษกกระทรวงการคลัง เปิดเผยว่า เมื่อวันพุธที่ 4 พฤศจิกายน 2563 เวลา 13.00 น. นายอรรถพล อรรถวรเดช รองผู้อํานวยการสํานักงานเศรษฐกิจการคลัง ได้เข้าพบ พล.ต.ต.ไมตรี ฉิมเฉิด ผู้บังคับการปราบปรามการกระทําความผิดเกี่ยวกับอาชญากรรมทางเศรษฐกิจ (ผบก.ปอศ.) นําส่งข้อมูลสําหรับใช้ในการสืบสวนสอบสวนและแสวงหาข้อเท็จจริงเพิ่มเติมเพื่อดําเนินคดีกับร้านค้าจํานวน 3 ราย ณ กองบังคับการปราบปรามการกระทําความผิดเกี่ยวกับอาชญากรรมทางเศรษฐกิจ (ปอศ.) ถนนสาทร แขวงสีลม เขตบางรักกรุงเทพฯ
รองโฆษกกระทรวงการคลัง กล่าวว่า กระทรวงการคลังโดยสํานักงานเศรษฐกิจการคลังได้มีการแต่งตั้งคณะทํางานพิจารณาตรวจสอบข้อมูลและเรื่องอุทธรณ์สําหรับโครงการคนละครึ่งเพื่อดําเนินการตรวจสอบพิจารณาและวินิจฉัยการกระทําที่อาจเข้าข่ายผิดเงื่อนไขโครงการ ซึ่งในขณะนี้พบว่ามีร้านค้าจํานวน 3 ร้านค้า มีเหตุอันควรสงสัยว่าเข้าข่ายไม่ปฏิบัติตามหรือฝ่าฝืนหลักเกณฑ์หรือเงื่อนไขของโครงการคนละครึ่ง ซึ่งคณะทํางานฯ ได้ดําเนินการระงับสิทธิการใช้แอปพลิเคชัน “ถุงเงิน” และระงับการจ่ายเงินให้แก่ร้านค้าดังกล่าวแล้ว
กระทรวงการคลังและธนาคารกรุงไทยได้มีการประสานงานกันอย่างใกล้ชิดเพื่อติดตามตรวจสอบพฤติกรรมหรือธุรกรรมที่ผิดปกติ ซึ่งหากตรวจสอบพบการใช้จ่ายที่ไม่เป็นไปตามเงื่อนไขโครงการ จะมีการระงับการใช้แอปพลิเคชันและระงับการจ่ายเงินร้านค้าทันที จึงขอเตือนประชาชนและร้านค้าโปรดอย่าหลงเชื่อการเชิญชวนตามโฆษณาผ่านช่องทางต่างๆ ที่เป็นการดําเนินการผิดเงื่อนไขโดยไม่มีการใช้จ่ายซื้อสินค้าจริงอย่างเด็ดขาด เพราะอาจตกเป็นเหยื่อในการสนับสนุนให้เกิดการกระทําความผิดซึ่งจะมีโทษตามกฎหมายที่เกี่ยวข้องไปด้วย
รองโฆษกกระทรวงการคลังย้ําว่า โครงการคนละครึ่งมีวัตถุประสงค์เพื่อลดค่าครองชีพของประชาชนและกระจายรายได้ให้กับร้านค้ารายย่อยโดยเฉพาะหาบเร่แผงลอยให้มีรายได้จากการขายสินค้าเพิ่มขึ้น ซึ่งขณะนี้โครงการได้รับกระแสตอบรับเป็นอย่างดี โดยข้อมูลล่าสุด ณ วันที่ 4 พฤศจิกายน 2563 เวลา 12.00 น. มียอดใช้จ่ายสะสม 5,815.37 ล้านบาท แบ่งเป็นเงินที่ประชาชนจ่าย 2,966.46 ล้านบาท และรัฐช่วยจ่ายอีก 2,848.91 ล้านบาท จึงขอความร่วมมือประชาชนและร้านค้าให้ปฏิบัติตามหลักเกณฑ์และเงื่อนไขของโครงการ อย่าให้มีการดําเนินการไปในทางมิชอบ เพื่อมิให้ทําลายบรรยากาศของการดําเนินโครงการคนละครึ่ง
โครงการคนละครึ่ง
สํานักงานเศรษฐกิจการคลัง โทร. 02 273 9020 ต่อ 3697 3527 3548 3509
ธนาคารกรุงไทย จํากัด (มหาชน) โทร. 02-111-1144 (24 ชั่วโมง)
แจ้งเบาะแสการกระทําผิดเงื่อนไขโครงการสามารถส่งข้อมูลมาที่
Email: halfhalf@fpo.go.th หรือ ส่งไปรษณีย์มาที่สํานักงานเศรษฐกิจการคลัง (โครงการคนละครึ่ง)
รัฐบาลไทย-ข่าวทำเนียบรัฐบาล-ลดโหดเหมือนโกรธโควิด! จุรินทร์ นำเปิดพาณิชย์ลดราคา ช่วยประชาชน ล็อต7 13700 รายการ ลดสูงสุด70%
วันพุธที่ 4 พฤศจิกายน 2563
ลดโหดเหมือนโกรธโควิด! จุรินทร์ นําเปิดพาณิชย์ลดราคา ช่วยประชาชน ล็อต7 13700 รายการ ลดสูงสุด70%
นายจุรินทร์ ลักษณวิศิษฏ์ หัวหน้าพรรคประชาธิปัตย์ รองนายกรัฐมนตรี และรัฐมนตรีว่าการกระทรวงพาณิชย์ นายวีรศักดิ์ หวังศุภกิจโกศล รัฐมนตรีช่วยว่าการกระทรวงพาณิชย์
นํา กระทรวงพาณิชย์เปิดโครงการช่วยลดภาระค่าครองชีพให้กับประชาชนและผู้ประกอบการที่ได้รับผลกระทบ คือโครงการพาณิชย์ลดราคา! ช่วยประชาชน ล็อตที่ 7 ลดสูงสุด 70% ในช่วงสถานการณ์การแพร่ระบาดของโรคติดเชื้อไวรัสโคโรนา 2019 (Covid – 19) รวมทั้งเพื่อกระตุ้นเศรษฐกิจภายในประเทศ ซึ่งถือว่าเป็นหนึ่งในนโยบายสําคัญของรัฐบาล โดยได้ร่วมมือกับภาคเอกชน ซึ่งประกอบด้วย ผู้ผลิต ผู้จําหน่ายสินค้าอุปโภคบริโภค ห้างค้าปลีกค้าส่งสมัยใหม่ และห้างท้องถิ่น
นายจุรินทร์ นําจัดงานพาณิชย์ลดราคา! ช่วยประชาชน เพื่อลดราคาสินค้าอุปโภคบริโภค มาแล้วถึง 6 ครั้ง ซึ่งได้มีการจัดกิจกรรมลงลึกถึงระดับหมู่บ้าน ซึ่งสามารถช่วยลดค่าครองชีพให้ผู้บริโภคในวงกว้างได้อย่างแท้จริง สําหรับงานวันนี้ “พาณิชย์ลดราคา ! ช่วยประชาชน” LOT 7 ที่จัดขึ้นระหว่างวันที่ 1 ถึงวันที่ 30 พฤศจิกายน 2563 รวมระยะเวลา 30 วัน ในครั้งนี้ มีการจําหน่ายสินค้าในหมวดอาหารและเครื่องดื่ม อาหารปรุงสําเร็จแช่แข็ง ซอสปรุงรส ของใช้ประจําวัน ผลิตภัณฑ์ชําระร่างกาย ผลิตภัณฑ์ซักล้าง รวมกว่า 13,700 รายการ ลดราคาสูงสุดถึงร้อยละ 70 ซึ่งคาดว่าสามารถช่วยลดภาระค่าครองชีพประชาชนได้ประมาณ 500 ล้านบาท ซึ่งจะเป็นการกระตุ้นการจับจ่ายใช้สอยให้เพิ่มมากขึ้น ส่งผลให้มีเงินหมุนเวียนในระบบเศรษฐกิจมากขึ้น และกระตุ้นเศรษฐกิจให้มีการขยายตัวเพิ่มขึ้นไปด้วย
" ขอขอบคุณ ผู้ที่เกี่ยวข้องทุกฝ่าย ที่ได้ให้ความร่วมมือเป็นอย่างดีในการจัดงานขึ้นครั้งนี้ขึ้น และหวังเป็นอย่างยิ่งว่าจะได้รับความร่วมมือจากทุกฝ่ายในการจัดงานที่เป็นประโยชน์ต่อประชาชนและประเทศชาติแบบนี้ในโอกาสต่อไปด้วย" นายจุรินทร์ กล่าว
รัฐบาลไทย-ข่าวทำเนียบรัฐบาล-รมว.ยุติธรรม ชี้ทุกคนเป็นตัวจักรสำคัญช่วยลูกหลานหลุดพ้นวงจรยาเสพติด ขอ สำนักงาน ป.ป.ส. หาวิธีลดค่าตรวจหาสารเสพติดในเส้นผม เผยเทคโนโลยีใหม่ตรวจได้เร็ว - แม่นยำ แยกสารได้ละเอียด
วันพุธที่ 4 พฤศจิกายน 2563
รมว.ยุติธรรม ชี้ทุกคนเป็นตัวจักรสําคัญช่วยลูกหลานหลุดพ้นวงจรยาเสพติด ขอ สํานักงาน ป.ป.ส. หาวิธีลดค่าตรวจหาสารเสพติดในเส้นผม เผยเทคโนโลยีใหม่ตรวจได้เร็ว - แม่นยํา แยกสารได้ละเอียด
รมว.ยุติธรรม ชี้ทุกคนเป็นตัวจักรสําคัญช่วยลูกหลานหลุดพ้นวงจรยาเสพติด ขอ สํานักงาน ป.ป.ส. หาวิธีลดค่าตรวจหาสารเสพติดในเส้นผม เผยเทคโนโลยีใหม่ตรวจได้เร็ว - แม่นยํา แยกสารได้ละเอียด
ในวันพฤหัสบดีที่ ๒๙ ตุลาคม ๒๕๖๓ เวลา ๐๙.๓๐ น. ณ ห้องแกรนด์พาลาสโซ ชั้น ๗ โรงแรมพาลาซโซ ถนนรัชดาภิเษก กรุงเทพมหานคร นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วย นายอุทัย สินมา อธิบดีอัยการ สํานักงานคดีแรงงานภาค ๓ รักษาการในตําแหน่งอธิบดีอัยการ สํานักงานคดียาเสพติด เป็นวิทยากรบรรยายพิเศษ เพื่อถ่ายทอดวิสัยทัศน์และแนวทางในการเอาชนะยาเสพติด ในหัวข้อ " หลักการและนโยบายเกี่ยวกับการดําเนินคดียาเสพติด และมาตรการที่เกี่ยวข้องกับการดําเนินคดียาเสพติด " ให้กับผู้เข้าร่วมโครงการฝึกอบรมหลักสูตร " อัยการผู้ช่วย " รุ่นที่ ๖๑ พ.ศ. ๒๕๖๓ (สนามใหญ่) ภาควิชาการ โดยมีผู้เข้ารับการฝึกอบรม จํานวน ๓๐๙ คน
ในการนี้ รัฐมนตรีว่าการกระทรวงยุติธรรม กล่าวใจความสําคัญตอนหนึ่งว่า ในฐานะที่ทุกท่านเป็นอัยการ ซึ่งจะต้องใช้กฎหมาย ขณะนี้ทางรัฐบาลโดยกระทรวงยุติธรรม ได้เสนอร่างประมวลกฎหมายยาเสพติด ซึ่งอยู่ในระหว่างการพิจารณาของรัฐสภาแล้ว โดยเอากฎหมายเก่า ๆ ทั้งหมด รวมเป็นฉบับเดียวซึ่งจะง่ายต่อการบังคับใช้ เพราะเป็นการปรับกฎหมายทั้งหมดให้เข้ากับสถานการณ์ปัจจุบัน นอกจากการทําประมวลกฎหมายยาเสพติดแล้ว ตอนนี้เรามีเครื่องมือในการตรวจสารเสพติดที่ทันสมัย โดยกําลังผลักดันให้เป็นกฎหมายให้พวกท่านได้ใช้ในการตรวจหาสารเสพติดในเส้นผม ซึ่งสามารถตรวจย้อนหลังได้ ๖ - ๑๐ เดือน แต่การตรวจมีค่าใช้จ่ายสูง ตนกําลังขอให้ลดลงมาโดยให้ สํานักงาน ป.ป.ส. จัดสรรงบประมาณมาดูแลเรื่องนี้ เพื่อให้ประชาชนทุกคนสามารถเข้าถึงได้ ซึ่งการตรวจด้วยเทคโนโลยีใหม่นี้ใช้เวลาเพียง ๕๐ นาที เท่านั้น และสามารถตรวจแยกสารอย่างละเอียดได้ถึง ๓๐ ชนิด ทั้งนี้ ปัญหายาเสพติดยังมีประเด็นเกี่ยวกับผู้ต้องขัง ซึ่งในประเทศไทยมีผู้ต้องขัง ๘๐% หรือประมาณ ๓๘๐,๐๐๐ คน เป็นผู้ตัองขังในคดียาเสพติด ในตอนนี้กําลังประสบปัญหาผู้ต้องขังล้นคุก จึงต้องคิดว่าจะทําอย่างไรเพื่อไม่ให้คนที่พ้นโทษไปแล้วกลับมาติดคุกอีก ดังนั้น การป้องกันและการปราบปรามปัญหายาเสพติดต้องเข้มข้นขึ้น ซึ่งการยึดทรัพย์ตัดวงจรเครือข่ายยาเสพติดให้สิ้นซาก สืบค้นเส้นทางธุรกรรมและการใช้แวลูเบต ประเมินมูลค่ายาเสพติดเพื่อยึดทรัพย์ย้อนหลังด้วย นอกจากนี้เราต้องเริ่มต้นที่ต้นทาง คือการสร้างเกราะป้องกันไม่ให้คนหันไปยุ่งเกี่ยวกับยาเสพติด ซึ่งต้องเริ่มต้นที่ครอบครัว และถือเป็นการบ้านข้อใหญ่ที่เราต้องช่วยกันคิด เราถึงจะแก้ปัญหาได้อย่างยั่งยืน คนไม่กลับไปติดคุกอีก และอาจจะแก้ปัญหาคนไม่มีงานทําได้อีกด้วย วันนี้ทุกท่านคือทรัพยากรที่มีประโยชน์ และเป็นตัวจักรสําคัญที่ช่วยให้การปราบปรามยาเสพติดเดินหน้าไปได้ และช่วยให้ดําเนินการยึดทรัพย์จากกระบวนการค้ายาเสพติดประสบความสําเร็จ พวกเราต้องช่วยกันให้ลูกหลานชาวไทยหลุดพ้นจากวงจรยาเสพติด
รัฐบาลไทย-ข่าวทำเนียบรัฐบาล-ธ.ก.ส. ปลื้ม ได้รับการจัดอันดับเครดิตเรทติ้งส์ สูงสุดที่ AAA(tha) และ F1+(tha) ต่อเนื่อง 7 ปี
วันพุธที่ 4 พฤศจิกายน 2563
ธ.ก.ส. ปลื้ม ได้รับการจัดอันดับเครดิตเรทติ้งส์ สูงสุดที่ AAA(tha) และ F1+(tha) ต่อเนื่อง 7 ปี
'ฟิทช์ เรทติ้งส์' คงอันดับเครดิตภายในประเทศระยะยาว ธ.ก.ส. ที่ระดับสูงสุด 'AAA(tha)'  แนวโน้มอันดับเครดิต Stable และระยะสั้นที่ 'F1+(tha)' ต่อเนื่องเป็นปีที่ 7 สะท้อนสถานะทางการเงินที่แข็งแกร่ง มั่นคง และมีเสถียรภาพ
'ฟิทช์ เรทติ้งส์' คงอันดับเครดิตภายในประเทศระยะยาว ธ.ก.ส. ที่ระดับสูงสุด 'AAA(tha)' แนวโน้มอันดับเครดิต Stable และระยะสั้นที่ 'F1+(tha)' ต่อเนื่องเป็นปีที่ 7 สะท้อนสถานะทางการเงินที่แข็งแกร่ง มั่นคง และมีเสถียรภาพ เป็นสถาบันการเงินเฉพาะกิจของรัฐที่มีการบริหารจัดการทางการเงิน ที่ดีและมีบทบาทสําคัญในการสนับสนุนนโยบายรัฐและพัฒนาภาคเกษตรได้อย่างยั่งยืนและมีประสิทธิภาพ
นายสุรชัย รัศมี รองผู้จัดการ รักษาการแทนผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า บริษัท ฟิทช์ เรทติ้งส์ (ประเทศไทย) จํากัด ได้ประกาศผลการจัดอันดับเครดิตของ ธ.ก.ส. โดย คงอันดับเครดิตภายในประเทศระยะยาวอยู่ที่ระดับ 'AAA(tha)' แสดงถึงความน่าเชื่อถือสูงสุดและความเสี่ยงในการผิดชําระหนี้ต่ําสุด แนวโน้มอันดับเครดิตมีเสถียรภาพ 'Stable' และคงอันดับเครดิตภายในประเทศระยะสั้นที่ระดับ 'F1+(tha)' แสดงถึงความสามารถสูงสุดในการชําระคืนเงินกู้ตามกําหนดและความเสี่ยงในการผิดนัด ชําระหนี้ต่ําที่สุด และมีสภาพคล่องแข็งแกร่งเป็นพิเศษ ต่อเนื่องเป็นปีที่ 7 ซึ่งเป็นอันดับเครดิตที่สูงสุดสําหรับการจัดอันดับเครดิตในประเทศ
ในการจัดอันดับเครดิตของ ธ.ก.ส. นั้น ฟิทช์เรทติ้งส์ระบุว่า ด้วยสถานะทางกฎหมายของ ธ.ก.ส. ซึ่งเป็นธนาคารเฉพาะกิจของรัฐ มีกระทรวงการคลังเป็นผู้ถือหุ้นส่วนใหญ่ โดยมีรัฐมนตรีว่าการกระทรวงการคลังเป็นประธานกรรมการ รวมทั้งบริหารงานร่วมกับคณะกรรมการ ธ.ก.ส. ซึ่งได้รับการแต่งตั้งโดยคณะรัฐมนตรี จึงมีความเป็นไปได้สูงที่รัฐบาลจะให้การสนับสนุนพิเศษนอกเหนือจากการดําเนินงานตามปกติแก่ ธ.ก.ส. อย่างทันท่วงทีในกรณีที่มีความจําเป็น อาทิ การเพิ่มทุนและการค้ําประกันเงินกู้ยืม เป็นต้น นอกจากนี้ ธ.ก.ส. ยังได้รับการชดเชยทางการเงินจากการสนับสนุนโครงการและนโยบายต่าง ๆ ของรัฐบาล เนื่องจากมีความเชี่ยวชาญในการสนับสนุนนโยบายรัฐที่มีความเกี่ยวข้องกับภาคเกษตรและการพัฒนาชนบท ซึ่งการจัดอันดับเครดิตนี้ยังสะท้อนให้เห็นถึงเสถียรภาพทางเครดิตและประสิทธิภาพด้านการบริหารจัดการองค์กรที่ดีในการจัดการทางการเงิน และขับเคลื่อนภารกิจเพื่อมุ่งสู่เป้าหมายในการสนับสนุนทางการเงิน และเป็นสถาบันการเงินที่มีบทบาทหลักในการพัฒนาภาคเกษตรของไทยอย่างยั่งยืนต่อไป
รัฐบาลไทย-ข่าวทำเนียบรัฐบาล-เข้าแล้ว !! จุรินทร์ ยัน ประกันรายได้ “ข้าว-ยาง” เข้าที่ประชุมครม.วันนี้ !!!
วันพุธที่ 4 พฤศจิกายน 2563
เข้าแล้ว !! จุรินทร์ ยัน ประกันรายได้ “ข้าว-ยาง” เข้าที่ประชุมครม.วันนี้ !!!
นายจุรินทร์  ลักษณวิศิษฏ์ หัวหน้าพรรคประชาธิปัตย์ รองนายกรัฐมนตรี และรัฐมนตรีว่าการกระทรวงพาณิชย์ ให้สัมภาษณ์ สื่อมวลชน ที่ จ.ภูเก็ต ถึงเรื่องที่จะได้นําเข้าสู่การพิจารณาในการประชุม ครม. สัญจรนัดนี้ว่า
วันนี้จะนําประกันรายได้พืชเกษตร 2 ตัว คือข้าว กับยางพารา เข้าสู่ที่ประชุมคณะรัฐมนตรี สําหรับพืชทั้ง 2 ตัวนี้ รายได้ที่ประกันก็จะเหมือนปีที่แล้ว เช่น ข้าว มี 5 ชนิด เช่น ข้าวเปลือกเจ้า ประกันรายได้ตันละ 10,000 บาท ข้าวหอมมะลิ 15,000 บาท ที่เหลือก็ลดหลั่นกันไป ส่วนยางพารา จะแบ่งเป็น 3 ชนิด ยางแผ่นดิบชั้น 3 กก.ละ 60 บาท น้ํายางข้น กก.ละ 57 บาท ยางก้อนถ้วย กก.ละ 23 บาท ซึ่งวงเงินสําหรับยางพารา อยู่ที่ประมาณ 10,000 ล้านบาท วงเงินประกันรายได้ข้าวประมาณ 50,000 ล้านบาท เพราะข้าวจะมีส่วนช่วยเรื่องการพัฒนาคุณภาพไร่ละ 1,000 บาท ครอบครัวละไม่เกิน 20 ไร่ด้วย ซึ่งก็จะรอการพิจารณาของ ครม. วันนี้
ผู้สื่อข่าวรายงานว่า โครงการประกันรายได้สินค้าเกษตรปี2 ได้ผ่านคณะรัฐมนตรีไปแล้ว 3 ชนิดคือการประกันรายได้ข้าวโพด ปาล์ม และมันสําปะหลัง แต่ยังค้างข้าวและยางพารา โดยข้าวนั้นคณะกรรมการ นบข.เห็นชอบ 18 มิ.ย. และ 17 ก.ค.63 จากนั้นรัฐมนตรีว่าการกระทรวงพาณิชย์ นายจุรินทร์ ลักษณวิศิษฏ์ ลงนามเสนอคณะรัฐมนตรี 21 สิงหาคม 2563 ส่วนยางพารา บอร์ด กนย. เห็นชอบเมื่อ 1 มิถุนายน 2563 จากนั้นนายเฉลิมชัย ศรีอ่อน รัฐมนตรีว่าการกระทรวงเกษตรลงนามเสนอคณะรัฐมนตรีเมื่อ 14 กันยายน 2563 และเป็นเรื่องที่เกษตรกรติดตามอย่างใกล้ชิด ล่าสุดเข้าครม.วันนี้และคณะรัฐมนตรีกําลังอยู่ระหว่างการประชุม
รัฐบาลไทย-ข่าวทำเนียบรัฐบาล-กระทรวงยุติธรรม ประชุมคณะกรรมการศูนย์ปฏิบัติการป้องกันและปราบปราม การกระทำความผิด การฉ้อโกงประชาชนในลักษณะแชร์ลูกโซ่ ครั้งที่ ๒/๒๕๖๓
วันพุธที่ 4 พฤศจิกายน 2563
กระทรวงยุติธรรม ประชุมคณะกรรมการศูนย์ปฏิบัติการป้องกันและปราบปราม การกระทําความผิด การฉ้อโกงประชาชนในลักษณะแชร์ลูกโซ่ ครั้งที่ ๒/๒๕๖๓
นายสามารถ เจนชัยจิตรวนิช ผู้ช่วยรัฐมนตรีประจํากระทรวงยุติธรรม เป็นประธานการประชุมคณะกรรมการศูนย์ปฏิบัติการป้องกันและปราบปราม การกระทําความผิด การฉ้อโกงประชาชนในลักษณะแชร์ลูกโซ่ ครั้งที่ ๒/๒๕๖๓
ในวันจันทร์ที่ ๒ พฤศจิกายน ๒๕๖๓ เวลา ๑๐.๐๐ น. ณ ห้องประชุมกระทรวงยุติธรรม ๒ ชั้น ๘ นายสามารถ เจนชัยจิตรวนิช ผู้ช่วยรัฐมนตรีประจํากระทรวงยุติธรรม เป็นประธานการประชุมคณะกรรมการศูนย์ปฏิบัติการป้องกันและปราบปราม การกระทําความผิด การฉ้อโกงประชาชนในลักษณะแชร์ลูกโซ่ ครั้งที่ ๒/๒๕๖๓ โดยมี นายสหการณ์ เพ็ชรนรินทร์ รองปลัดกระทรวงยุติธรรม พร้อมด้วย นายเรืองศักดิ์ สุวารี อธิบดีกรมคุ้มครองสิทธิและเสรีภาพ ผู้บริหาร ข้าราชการ และคณะกรรมการฯ จากหน่วยงานต่างๆ ที่เกี่ยวข้อง เข้าร่วม
สําหรับการประชุมในครั้งนี้ ได้ชี้แจงเรื่องเพื่อทราบเกี่ยวกับ ๑. คําสั่งแต่งตั้งคณะอนุกรรมการติดตามและเร่งรัด การแก้ไขปัญหาเกี่ยวกับการกระทําความผิดอันเกิดจากการฉ้อโกงประชาชนในลักษณะแชร์ลูกโซ่ ๒. คําสั่งแต่งตั้งคณะอนุกรรมการศึกษาและแก้ไขปัญหาเกี่ยวกับการกระทําความผิดอันเกิดจากการฉ้อโกงประชาชนในลักษณะแชร์ลูกโซ่ ๓. คําสั่งแต่งตั้งคณะอนุกรรมการป้องกันและปราบปรามการกระทําความผิดอันเกิดจากการฉ้อโกงประชาชนในลักษณะ แชร์ลูกโซ่ และรายงานข้อมูลคดีแชร์ลูกโซ่ที่ประชาชนได้รับผลกระทบจากการถูกหลอกลวงในลักษณะแชร์ลูกโซ่ นอกจากนี้ ยังได้ร่วมกันพิจารณาแนวทางและมาตรการในการป้องกันและปราบปรามการกระทําความผิดการฉ้อโกงประชาชน ในลักษณะแชร์ลูกโซ่ การสร้างฐานข้อมูลสถิติแชร์ลูกโซ่ และร่วมหารือการมอบหมายผู้แทนหลักและผู้แทนรองเพื่อเข้าร่วมประชุมคณะกรรมการฯ อีกด้วย
รัฐบาลไทย-ข่าวทำเนียบรัฐบาล-ก.แรงงาน จับมือ SINOPEC ร่วมสร้างแรงงานคุณภาพ สนองอุตสาหกรรมปิโตรเลียม
วันพุธที่ 4 พฤศจิกายน 2563
ก.แรงงาน จับมือ SINOPEC ร่วมสร้างแรงงานคุณภาพ สนองอุตสาหกรรมปิโตรเลียม
กระทรวงแรงงาน มอบ กพร. ร่วมมือ SINOPEC พัฒนาฝีมือแรงงานไทยในสาขาเทคโนโลยีเชื่อมอัตโนมัติในอุตสาหกรรมปิโตรเลียม สนองอุตสาหกรรมเป้าหมาย ขับเคลื่อนเศรษฐกิจไทย
วันที่ 4 พฤศจิกายน 2563 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน เปิดเผยว่า รัฐบาลภายใต้การนําของพลเอก ประยุทธ์ จันทร์โอชา นายกรัฐมนตรี และพลเอก ประวิตร วงษ์สุวรรณ รองนายกรัฐมนตรี ที่กํากับดูแลกระทรวงแรงงาน มีนโนบายขับเคลื่อนประเทศไทย
และสร้างความเข้มแข็งให้ระบบเศรษฐกิจโดยมอบหมายให้กรมพัฒนาฝีมือแรงงาน (กพร.) กระทรวงแรงงาน พัฒนากําลังแรงงานให้มีฝีมือตรงกับเทคโนโลยี และความต้องการของภาคอุตสาหกรรม มอบหมายให้บูรณาการร่วมกับภาคีเครือข่าย ทั้งภาครัฐ และเอกชน เพื่อให้สามารถขับเคลื่อนนโยบายให้บรรลุผลได้อย่างมีประสิทธิภาพ ซึ่งในวันนี้ กพร. ร่วมกับบริษัท ซิโนเปค อินเตอร์เนชั่นแนล ปิโตรเลียม เซอร์วิส คอร์ปอเรชั่น ได้บูรณาการความร่วมมือเพื่อพัฒนาฝีมือแรงงานด้านเทคโนโลยีการเชื่อมอัตโนมัติ ซึ่งจะเป็นการยกระดับทักษะฝีมือให้แก่แรงงานไทย รองรับงานด้านอุตสาหกรรมปิโตรเลียม ซึ่งถือว่าเป็น 1 ใน 12 อุตสาหกรรมเป้าหมายสําคัญที่รัฐบาลต้องการส่งเสริมเพื่อสร้างความเข้มแข็งให้ระบบเศรษฐกิจของประเทศ
สําหรับบริษัทชิโนเปคฯ เป็นบริษัทในเครือ SINOPEC Group สาธารณรัฐประชาชนจีน ซึ่งเป็นบริษัทด้านวิศวกรรมปิโตรเลียมชั้นนําของโลก และได้รับการจัดอันดับโดยนิตยสาร Fortune Global 500 ให้เป็นบริษัทที่มีรายได้เป็นอันดับสองของโลกในปี 2019 และ 2020 ทั้งนี้ บริษัทชิโนเปค ฯ ได้ดําเนินกิจการในประเทศไทยร่วมกับ บริษัท ปตท. จํากัด (มหาชน) เดินท่อส่งก๊าซธรรมชาติ แต่เนื่องจากสถานการณ์โรคติดเชื้อไวรัสโคโรนา 2019 ส่งผลกระทบต่อการนําเข้าแรงงาน จึงมีความต้องการถ่ายทอดเทคโนโลยีให้แก่แรงงานไทยในสาขาเทคโนโลยีการเชื่อมอัตโนมัติในอุตสาหกรรมปิโตรเลียม ตลอดจนการเป็นศูนย์กลางในการฝึกด้านการเชื่อม เพื่อส่งออกแรงงานไทยสู่การทํางานในแถบเอเชียและภูมิภาคอื่นต่อไป
ศาสตราจารย์ นฤมล กล่าวเพิ่มเติมว่า กพร. มีแนวทางการพัฒนาฝีมือแรงงานในสาขาเทคโนโลยีการเชื่อมอัตโนมัติในอุตสาหกรรมปิโตรเลียม โดยร่วมกับบริษัทซิโนเปค อินเตอร์เนชั่นแนล ปิโตรเลียม เซอร์วิส คอร์ปอเรชั่น (SINOPEC) เพื่อพัฒนาครูฝึกกรมพัฒนาฝีมือแรงงาน และสามารถขยายผลฝึกอบรมให้แก่นักศึกษาหรือกลุ่มแรงงานที่อยู่ในภาคอุตสาหกรรม เพิ่มทักษะฝีมือแรงงานในการฝึกอบรมหลักสูตรเทคโนโลยีการเชื่อมอัตโนมัติกับทางบริษัทฯ จํานวน 4 หลักสูตร ได้แก่ การเชื่อมไฟฟ้าระดับกลาง การเชื่อม TIG/การเชื่อมอาร์กอนและก๊าซคาร์บอนไดออกไชด์ระดับกลาง การเชื่อมระดับสูง และการเชื่อมท่อหม้อไอน้ําและภาชนะรับความดัน เป้าหมายผู้เข้ารับการอบรมนําร่องที่จังหวัดชลบุรี จํานวน 100 คน โดยสามารถเข้ารับการฝึกอบรมได้ที่สถาบันพัฒนาฝีมือแรงงาน 3 ชลบุรี หรือศูนย์ฝึกของบริษัทชิโนเปคโดยตรง โดยบริษัทชิโนเปคฯ จะนําผู้เชี่ยวชาญมาถ่ายทอดองค์ความรู้ และนําอุปกรณ์การฝึกภาคปฏิบัติมาติดตั้งที่สถาบันพัฒนาฝีมือแรงงาน 3 ชลบุรี และใช้เป็นศูนย์ฝึกอบรมด้านงานเชื่อมดังกล่าว ทั้งนี้ หลังจากเสร็จสิ้นการอบรมในแต่ละหลักสูตร โดยคาดว่าจะสามารถจ้างงานผู้ที่ผ่านการฝึกอบรมจํานวน 300 คน ในโครงการนําร่อง จึงเป็นโอกาสที่ดีในการประกอบอาชีพของแรงงานไทย
ผู้สนใจสามารถสอบถามรายละเอียดได้ที่ กองสื่อสารองค์กร โทร 0 2245 4035 หรือสายด่วนกระทรวงแรงงาน 1506 กด 4
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ลงพื้นที่ตรวจราชการเรือนจำจังหวัดภูเก็ต (แห่งใหม่)​
วันพุธที่ 4 พฤศจิกายน 2563
รัฐมนตรีว่าการกระทรวงยุติธรรม ลงพื้นที่ตรวจราชการเรือนจําจังหวัดภูเก็ต (แห่งใหม่)​
นายสมศักดิ์ เทพสุทิน รัฐมนตรีว่าการกระทรวงยุติธรรม ลงพื้นที่ตรวจราชการเรือนจําจังหวัดภูเก็ต​(แห่ง​ใหม่)​ และประชุมมอบนโยบายผู้บัญชาการเรือนจํา / ผู้อํานวยการทัณฑสถาน เขต ๘ - ๙
ในวันจันทร์ที่ ๒ พฤศจิกายน ๒๕๖๓ เวลา ๑๓.๓๐ น. ณ เรือนจําจังหวัดภูเก็ต​ (แห่งใหม่)​ ตําบลศรีสุนทร อําเภอถลาง จังหวัดภูเก็ต นายสมศักดิ์ เทพสุทิน รัฐมนตรีว่าการกระทรวงยุติธรรม ลงพื้นที่ตรวจราชการเรือนจําจังหวัดภูเก็ต​(แห่ง​ใหม่)​ และประชุมมอบนโยบายผู้บัญชาการเรือนจํา / ผู้อํานวยการทัณฑสถาน เขต ๘ - ๙
โดยมี นายวิทยา สุริยะวงค์ รองปลัดกระทรวงยุติธรรม พร้อมด้วยคณะผู้บริหารกระทรวงยุติธรรม รวมทั้งผู้ที่เกี่ยวข้อง เข้าร่วมฯ
โอกาส​นี้​ ได้รับฟังรายงานสรุป​การก่อสร้าง​เรือนจําจังหวัด​ภูเก็ต​ (แห่ง​ใหม่)​ การเตรียมความพร้อมการขนย้ายผู้ต้องขัง​จากเรือนจําแห่งเดิมไปยังเรือนจําแห่งใหม่ การบริหารจัดการพื้นที่เรือนจํา​ เพื่อให้สามารถรองรับจํานวนผู้ต้องขัง​ได้​ พร้อมทั้งให้นโยบาย​ในการลดความแออัด​ไม่ให้ผู้ต้องขัง​ล้นเรือนจํา​ โดยสอบถาม​รายละเอียด​พื้นที่เรือนจํา​ทัณฑสถาน เขต ๘ - ๙ ที่สามารถรองรับ​จํานวน​ผู้​ต้องขังได้​ โดยให้มีการบริหารจัดการร่วมกัน
รัฐบาลไทย-ข่าวทำเนียบรัฐบาล-แรงงานไทยช่วยสร้างรายได้เข้าประเทศ ลดการว่างงาน หลังเป็นที่ต้องการของต่างประเทศ ส่วนสำคัญจากการบริหารจัดการโควิด-19 ที่ดีของไทย
วันอาทิตย์ที่ 1 พฤศจิกายน 2563
แรงงานไทยช่วยสร้างรายได้เข้าประเทศ ลดการว่างงาน หลังเป็นที่ต้องการของต่างประเทศ ส่วนสําคัญจากการบริหารจัดการโควิด-19 ที่ดีของไทย
แรงงานไทยช่วยสร้างรายได้เข้าประเทศ ลดการว่างงาน หลังเป็นที่ต้องการของต่างประเทศ ส่วนสําคัญจากการบริหารจัดการโควิด-19 ที่ดีของไทย
นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่า ในช่วงการประชุมครม.ครั้งล่าสุด รมว.แรงงาน (นายสุชาติ ชมกลิ่น) ได้รายงานให้ที่ประชุมซึ่งมี พลเอก ประยุทธ์ จันทร์โอชา นายกรัฐมนตรีและรมว. กลาโหมเป็นประธาน ได้รับทราบถึงการจัดส่งแรงงานไทยไปเก็บผลไม้ป่าในประเทศสวีเดนและประเทศฟินแลนด์ ฤดูกาล 2020 ซึ่งเริ่มตั้งแต่เดือนกรกฎาคม-กันยายน 2563 ว่ามีแรงงานไทยที่ได้รับการอนุญาตให้เดินทางไปเก็บผลไม้ป่าในทั้งสองประเทศจํานวนทั้งสิ้น 5,254 คนโดยแยกเป็นประเทศฟินแลนด์ 2,014 คน และประเทศสวีเดน จํานวน 3,210 คน ก่อให้เกิดรายได้เข้าประเทศโดยประมาณขั้นต่ํา 618,341,720 บาท แบ่งเป็นประเทศฟินแลนด์จํานวน 182,655,000 บาท และประเทศสวีเดน จํานวน 435,686,720 บาท
โดยในการเดินทางไปในครั้งนี้ กรมการจัดหางานได้วางมาตรการเพื่อคุ้มครองแรงงานไทยภายใต้สถานการณ์การแพร่ระบาดของไวรัสโคโรนา 2019 โดยดําเนินการตามนโยบายของ ศบค. ทุกประการ ซึ่งแรงงานไทยทั้งหมดได้ผ่านการตรวจหาเชื้อไวรัสโคโรนา 2019 ก่อนเดินทางไป และหลังจากเดินทางกลับ และจะต้องผ่านการกักตัวเป็นระยะเวลาจํานวน 14 วัน ซึ่งในฤดูกาลนี้แรงงานทั้งหมดได้เดินทางกลับถึงประเทศไทยเป็นที่เรียบร้อยแล้ว ตั้งแต่วันที่ 1-22 ตุลาคม 2563 ที่ผ่านมา และได้เข้ารับการกักกันตัวในสถานที่กักกันที่กระทรวงแรงงาน ,กระทรวงสาธารณสุขและกระทรวงกลาโหมได้ร่วมกันจัดขึ้น
สําหรับรายได้ของคนงานไทยที่ไปเก็บผลไม้ป่าในประเทศฟินแลนด์และประเทศสวีเดน ฤดูกาลปี 2020 พบว่า แรงงานที่เดินทางไปประเทศสวีเดน จะมีรายได้หลังหักค่าใช้จ่ายประมาณคนละ 150,000 – 180,000 บาท โดยมีระยะเวลาเก็บผลไม้ประมาณ 2 เดือน
ส่วนคนงานที่เดินทางไปเก็บผลไม้ที่ประเทศฟินแลนด์ มีระยะเวลาการเก็บผลไม้ประมาณ 55 วัน และมีรายได้หลังหักค่าใช้จ่ายประมาณคนละ 90,000 - 150,000 บาท
นอกจากนี้ ค่าใช้จ่ายในการกักตัวของคนงานทั้งหมดที่กลับมานั้น ไม่ได้ใช้งบประมาณของประเทศแต่อย่างใด แต่ใช้เงินของบริษัทต่างประเทศนั้นๆ ที่พาคนงานไทยไปทํางาน ซึ่งคนงานเหล่านี้ บริษัทต่างประเทศ ได้ออกค่าใช้จ่ายในการกักตัวโดยมีแบงค์การันตี คนละ 32,000 บาทต่อคน แต่หากค่าใช้จ่ายจริงไม่ถึงจํานวนนี้ กระทรวงแรงงานก็จะคืนให้บริษัทที่ออกค่าใช้จ่ายให้คนงานไทยที่ไปเก็บผลไม้ป่าต่อไป
นายอนุชา กล่าวว่า “แรงงานไทยเป็นที่ต้องการของต่างประเทศเป็นจํานวนมากในขณะนี้ ซึ่งส่วนสําคัญมาจากการบริหารจัดการโรคโควิด-19 ได้เป็นอย่างดีของไทย ทําให้ประเทศที่ต้องการนําเข้าแรงงาน มีความมั่นใจแรงงานจากไทยเป็นลําดับต้นๆ ซึ่งเป็นโอกาสดีในการเพิ่มช่องทางให้แรงงานไทยได้มีตลาดทํางานในต่างประเทศมากขึ้น เพื่อให้แรงงานไทยมีอาชีพ มีรายได้ ลดปัญหาการว่างงานภายในประเทศไทย อีกทั้งยังช่วยกระตุ้นเศรษฐกิจ และนําเงินกลับเข้าประเทศไทย ซึ่งการเดินทางไปทํางานต่างประเทศของแรงงานไทย สามารถสร้างรายได้เข้าประเทศได้เป็นจํานวนมาก”
.....
รัฐบาลไทย-ข่าวทำเนียบรัฐบาล-ปลัดฯ กอบชัย ลงพื้นที่ภูเก็ตเยี่ยมชมและให้กำลังใจสถานประกอบการผู้ผลิตและจำหน่ายผลิตภัณฑ์จากไข่มุก
วันอาทิตย์ที่ 1 พฤศจิกายน 2563
ปลัดฯ กอบชัย ลงพื้นที่ภูเก็ตเยี่ยมชมและให้กําลังใจสถานประกอบการผู้ผลิตและจําหน่ายผลิตภัณฑ์จากไข่มุก
สังสิทธิสวัสดิ์ ปลัดกระทรวงอุตสาหกรรม ลงพื้นที่เยี่ยมชมการดําเนินงานและให้กําลังใจผู้ประกอบการ บริษัท ภูเก็ต เพิร์ล อินดัสทรี จํากัด ผู้ผลิตและจําหน่ายผลิตภัณฑ์จากไข่มุก
จังหวัดภูเก็ต : วันนี้ (1 พฤศจิกายน 2563) เวลา 16.00 น. นายกอบชัย สังสิทธิสวัสดิ์ ปลัดกระทรวงอุตสาหกรรม ลงพื้นที่เยี่ยมชมการดําเนินงานและให้กําลังใจผู้ประกอบการ บริษัท ภูเก็ต เพิร์ล อินดัสทรี จํากัด ผู้ผลิตและจําหน่ายผลิตภัณฑ์จากไข่มุก โดยบริษัทฯ ได้รับการสนับสนุนโครงการสินเชื่อเพื่อยกระดับเศรษฐกิจชุมชน Local Economy Loan (LEL) และโครงการฟื้นฟูและเสริมศักยภาพวิสาหกิจขนาดกลางและขนาดย่อมสําหรับ SMEs คนตัวเล็ก เพื่อเป็นเงินทุนหมุนเวียนในการประกอบกิจการ
โดยมี นายภานุวัฒน์ ตริยางกูรศรี นายจุลพงษ์ ทวีศรี รองปลัดกระทรวงอุตสาหกรรม นายนิรันดร์ ยิ่งมหิศรานนท์ ผู้ตรวจราชการกระทรวงอุตสาหกรรม นายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม นายเอกภัทร วังสุวรรณ เลขาธิการคณะกรรมการอ้อยและน้ําตาลทราย นายสหวัฒน์ โสภา ผู้ช่วยปลัดกระทรวงอุตสาหกรรม นายเจตนิพิฐ รอดภัย รองอธิบดีกรมส่งเสริมอุตสาหกรรม นางสาวนารถนารี รัฐปัตย์ กรรมการผู้จัดการธนาคารพัฒนาวิสาหกิจขนาดกลางและขนาดย่อมแห่งประเทศไทย และคณะผู้บริหารระดับสูงของกระทรวงอุตสาหกรรม ร่วมลงพื้นที่ และมีนายธรรมนูญ เกตุแก้ว อุตสาหกรรมจังหวัดภูเก็ต ภูเก็ต นายอมร อินทรเจริญ กรรมการบริษัทฯ ให้การต้อนรับ
รัฐบาลไทย-ข่าวทำเนียบรัฐบาล-ปลัดฯ กอบชัย ลงพื้นที่ตรวจเยี่ยมสถานประกอบการกองทุนพัฒนา SMEs ตามแนวประชารัฐ ผู้ผลิตและจำหน่ายของฝากของที่ระลึก
วันอาทิตย์ที่ 1 พฤศจิกายน 2563
ปลัดฯ กอบชัย ลงพื้นที่ตรวจเยี่ยมสถานประกอบการกองทุนพัฒนา SMEs ตามแนวประชารัฐ ผู้ผลิตและจําหน่ายของฝากของที่ระลึก
นายกอบชัย สังสิทธิสวัสดิ์ ปลัดกระทรวงอุตสาหกรรม ลงพื้นที่ตรวจเยี่ยมสถานประกอบการกองทุนพัฒนา SMEs ตามแนวประชารัฐ ผู้ผลิตและจําหน่ายของฝากของที่ระลึก
จังหวัดภูเก็ต : วันนี้ (1 พฤศจิกายน 2563) เวลา 17.00 น. นายกอบชัย สังสิทธิสวัสดิ์ ปลัดกระทรวงอุตสาหกรรม ลงพื้นที่ตรวจเยี่ยมบริษัท พรทิพย์ (ภูเก็ต) จํากัด ประกอบกิจการร้านของฝากของจังหวัดภูเก็ต ภายใต้ชื่อ ร้านพรทิพย์ โดยนําวัตถุดิบที่มีในท้องถิ่นมาพัฒนาให้เป็นที่รู้จัก โดยผลิตภัณฑ์ตราพรทิพย์ ได้ผลิตในโรงงานของตนเองที่ผ่านการตรวจรับรองระบบสากล GMP & HACCP โดยวางจําหน่ายใน Modern Trade ชั้นนําของประเทศไทย เช่น Siam Paragon Gourmet Thai , Golden Place , Top Supermarket ร้านค้าในโครงการหลวง และส่งออกไปจําหน่ายในต่างประเทศ โดยบริษัทฯ ได้รับการสนับสนุนจากโครงการสินเชื่อ Transformation Loan เสริมแกร่ง จํานวน 5 ล้านบาท โครงการฟื้นฟูและเสริมศักยภาพวิสาหกิจขนาดกลางและขนาดย่อมสําหรับ SMEs คนตัวเล็ก จํานวน 1 ล้านบาท โครงการสินเชื่อฟื้นฟู SMEs จากอุทกภัยภาคใต้ จํานวน 1 ล้านบาท สินเชื่อดอกเบี้ยต่ํา (soft loan) ของแบงก์ชาติ จํานวน 0.86 ล้านบาท รวมวงเงินสินเชื่อจํานวน 7.86 ล้านบาท เพื่อเป็นเงินทุนหมุนเวียนในการประกอบกิจการ
โดยมี นายภานุวัฒน์ ตริยางกูรศรี นายจุลพงษ์ ทวีศรี รองปลัดกระทรวงอุตสาหกรรม นายนิรันดร์ ยิ่งมหิศรานนท์ ผู้ตรวจราชการกระทรวงอุตสาหกรรม นายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม นายเอกภัทร วังสุวรรณ เลขาธิการคณะกรรมการอ้อยและน้ําตาลทราย นายสหวัฒน์ โสภา ผู้ช่วยปลัดกระทรวงอุตสาหกรรม นายเจตนิพิฐ รอดภัย รองอธิบดีกรมส่งเสริมอุตสาหกรรม นางสาวนารถนารี รัฐปัตย์ กรรมการผู้จัดการธนาคารพัฒนาวิสาหกิจขนาดกลางและขนาดย่อมแห่งประเทศไทย และคณะผู้บริหารระดับสูงของกระทรวงอุตสาหกรรม ร่วมลงพื้นที่ และมีนายธรรมนูญ เกตุแก้ว อุตสาหกรรมจังหวัดภูเก็ต นางพรทิพย์ เปี่ยมวิวัตติกุล กรรมการบริษัทฯ ให้การต้อนรับ
รัฐบาลไทย-ข่าวทำเนียบรัฐบาล-ปลัดฯ กอบชัย ลงพื้นที่ภูเก็ตติดตามการดำเนินงานและให้กำลังใจสถานประกอบการที่ได้รับสินเชื่อจากกองทุนพัฒนาเอสเอ็มอีตามแนวประชารัฐ
วันอาทิตย์ที่ 1 พฤศจิกายน 2563
ปลัดฯ กอบชัย ลงพื้นที่ภูเก็ตติดตามการดําเนินงานและให้กําลังใจสถานประกอบการที่ได้รับสินเชื่อจากกองทุนพัฒนาเอสเอ็มอีตามแนวประชารัฐ
นายกอบชัย สังสิทธิสวัสดิ์ ปลัดกระทรวงอุตสาหกรรม ลงพื้นที่เยี่ยมชมติดตามการดําเนินงานและให้กําลังใจบริษัท ภูเก็ตทัวร์ฟาร์ม จํากัด (อินทรฟาร์ม)
จังหวัดภูเก็ต : วันนี้ (1 พฤศจิกายน 2563) เวลา 14.30 น. นายกอบชัย สังสิทธิสวัสดิ์ ปลัดกระทรวงอุตสาหกรรม ลงพื้นที่เยี่ยมชมติดตามการดําเนินงานและให้กําลังใจบริษัท ภูเก็ตทัวร์ฟาร์ม จํากัด (อินทรฟาร์ม) ซึ่งดําเนินกิจการด้านการตลาดที่เชื่อมโยงกับการท่องเที่ยวในฟาร์มเพาะเลี้ยงสัตว์น้ํา ฟาร์มหอยแครงกว่า 300 ไร่ การทําปลาในกระชัง การเพาะเลี้ยงหอยมุก เลี้ยงกุ้งและสัตว์น้ําหลากหลายชนิด โดยบริษัทฯ ได้รับการสนับสนุนสินเชื่อจากกองทุนเอสเอ็มอีตามตามแนวประชารัฐ เพื่อก่อสร้างฟาร์มหอยมุก และปรับปรุงสํานักงานพร้อมต่อยอดเพื่อการท่องเที่ยว เช่น ซื้อเรือหางยาง เรือท้ายเป็ด และเรือคายัค
ซึ่งปลัดฯ ได้เชิญชวนให้บริษัทฯ เข้าร่วมโครงการหมู่บ้านอุตสาหกรรมสร้างสรรค์สู่การพัฒนาเศรษฐกิจอย่างยั่งยืน (Creative Industry Village: CIV) และแนะนําให้บริษัทฯ นํางานวิจัยจากหอยมุก มาร่วมในกิจกรรม ‘Research Connect’ หรือตลาดต่อยอดงานวิจัยสู่อุตสาหกรรม เพื่อส่งเสริมให้เกิดการใช้ประโยชน์จากเทคโนโลยี งานวิจัย และนวัตกรรมระหว่างผู้พัฒนาและผู้ประกอบการ พร้อมต่อยอดไปสู่เชิงพาณิชย์ต่อไป
โดยมี นายภานุวัฒน์ ตริยางกูรศรี นายจุลพงษ์ ทวีศรี รองปลัดกระทรวงอุตสาหกรรม นายนิรันดร์ ยิ่งมหิศรานนท์ ผู้ตรวจราชการกระทรวงอุตสาหกรรม นายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม นายเอกภัทร วังสุวรรณ เลขาธิการคณะกรรมการอ้อยและน้ําตาลทราย นายสหวัฒน์ โสภา ผู้ช่วยปลัดกระทรวงอุตสาหกรรม นายเจตนิพิฐ รอดภัย รองอธิบดีกรมส่งเสริมอุตสาหกรรม นางสาวนารถนารี รัฐปัตย์ กรรมการผู้จัดการธนาคารพัฒนาวิสาหกิจขนาดกลางและขนาดย่อมแห่งประเทศไทย และคณะผู้บริหารระดับสูงของกระทรวงอุตสาหกรรม ร่วมลงพื้นที่ และมีนายธรรมนูญ เกตุแก้ว อุตสาหกรรมจังหวัดภูเก็ต นายชนกันต์ อินทรเจริญ กรรมการบริษัทฯ ให้การต้อนรับ
รัฐบาลไทย-ข่าวทำเนียบรัฐบาล-เปิดงานประเพณีลอยกระทง “สมมาน้ำ คืนเพ็ง  เส็งประทีป”
วันอาทิตย์ที่ 1 พฤศจิกายน 2563
เปิดงานประเพณีลอยกระทง“สมมาน้ําคืนเพ็งเส็งประทีป”
รัฐมนตรีเกษตรฯเปิดงานประเพณีลอยกระทง“สมมาน้ําคืนเพ็งเส็งประทีป”พร้อมร่วมอัญเชิญพระประทีปพระราชทานจ.ร้อยเอ็ด
วันที่31ต.ค.63เวลา18.00น.นายประภัตรโพธสุธนรัฐมนตรีช่วยว่าการกระทรวงเกษตรและสหกรณ์เป็นประธานในพิธีเปิดงานประเพณี"สมมาน้ําคืนเพ็งเส็งประทีป"ครั้งที่22ประจําปี2563ณลานสาเกตุนครสวนสมเด็จพระศรีนครินทร์ร้อยเอ็ดโดยมีนายชยันต์ศิริมาศผู้ว่าราชการจังหวัดร้อยเอ็ดคณะผู้บริหารกระทรวงเกษตรและสหกรณ์ข้าราชการและประชาชนให้ความสนใจเข้าร่วมจํานวนมากวัตถุประสงค์เพื่อเป็นการอนุรักษ์และส่งเสริมศิลปวัฒนธรรมขนบธรรมเนียมประเพณีอันดีงามเป็นการขอขมาพระแม่คงคาส่งเสริมการท่องเที่ยวเชิงวิถีไทยของจังหวัดร้อยเอ็ดเป็นการเสริมสร้างภาพลักษณ์ทางด้านการท่องเที่ยวของจังหวัดตลอดจนเพื่อให้จังหวัดร้อยเอ็ดเป็นเป้าหมายหนึ่งของนักท่องเที่ยวอย่างต่อเนื่องต่อไป
สําหรับการจัดงานในปีนี้ได้รับพระราชทานพระประทีปส่วนพระองค์พระบาทสมเด็จพระเจ้าอยู่หัวสมเด็จพระนางเจ้าสิริกิติ์พระบรมราชินีนาถพระบรมราชชนนีพันปีหลวงและสมเด็จพระนางเจ้าฯพระบรมราชินีมาร่วมลอยกับพี่น้องประชาชนชาวจังหวัดร้อยเอ็ดนอกจากนี้ยังได้รับพระราชทานถ้วยรางวัลส่วนพระองค์สมเด็จพระกนิษฐาธิราชเจ้ากรมสมเด็จพระเทพรัตนราชสุดาฯสยามบรมราชกุมารีเพื่อมอบให้กับผู้ชนะเลิศการประกวดกระทงประทีปใหญ่อีกด้วย
นอกจากนี้กิจกรรมภายในงานประกอบด้วยพิธีอัญเชิญลอยพระประทีปพระราชทานการประกวดกระทงประทีปใหญ่ชิงถ้วยพระราชทานสมเด็จพระกนิษฐาธิราชเจ้ากรมสมเด็จพระเทพรัตนราชสุดาฯสยามบรมราชกุมารีการจัดขบวนแห่12หัวเมืองร่วมสมัยตามตํานานเมืองร้อยเอ็ดการประกวดกระทงอนุรักษ์ธรรมชาติเป็นต้น
รัฐบาลไทย-ข่าวทำเนียบรัฐบาล-รมช.เกษตรฯ นำทีมหน่วยงานในสังกัด เร่งช่วยเหลือฟื้นฟูเกษตรกรผู้ประสบภัยหลังน้ำลด
วันอาทิตย์ที่ 1 พฤศจิกายน 2563
รมช.เกษตรฯ นําทีมหน่วยงานในสังกัด เร่งช่วยเหลือฟื้นฟูเกษตรกรผู้ประสบภัยหลังน้ําลด
รมช.เกษตรฯ นําทีมหน่วยงานในสังกัด เร่งช่วยเหลือฟื้นฟูเกษตรกรผู้ประสบภัยหลังน้ําลด พร้อมแจง 7 โครงการสร้างรายได้ ลดรายจ่าย
รัฐบาลไทย-ข่าวทำเนียบรัฐบาล-นายกฯ ปลื้ม ผลักดันการลงนาม RCEP สำเร็จ ถือเป็นประวัติศาสตร์หน้าใหม่การค้าโลก
วันพฤหัสบดีที่ 19 พฤศจิกายน 2563
นายกฯ ปลื้ม ผลักดันการลงนาม RCEP สําเร็จ ถือเป็นประวัติศาสตร์หน้าใหม่การค้าโลก
นายกฯ ปลื้ม ผลักดันการลงนาม RCEP สําเร็จ ถือเป็นประวัติศาสตร์หน้าใหม่การค้าโลก
วันนี้ (วันที่ 19 พฤศจิกายน 2563) นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีกับความสําเร็จที่สามารถมีการลงนามในความตกลงหุ้นส่วนทางเศรษฐกิจระดับภูมิภาค (Regional Comprehensive Economic Partnership: RCEP) เมื่อวันอาทิตย์ที่ 15 พฤศจิกายน 2563 ที่ผ่านมา หลังใช้เวลาในการเจรจากว่า 7 ปี
ทั้งนี้ ความตกลง RCEP จะเป็นความตกลงการค้าเสรีที่มีขนาดใหญ่ที่สุดในโลก ประกอบด้วยสมาชิก 15 ประเทศ คือสมาชิกอาเซียน 10 ประเทศ และประเทศคู่เจรจาอาเซียนอีก 5 ประเทศ ได้แก่ ออสเตรเลีย จีน ญี่ปุ่น เกาหลีใต้ และนิวซีแลนด์ ซึ่งถือว่าเป็นความตกลงความร่วมมือทางการค้าที่มีตลาดขนาดใหญ่ที่สุดในประวัติศาสตร์ที่ได้เคยลงนามกัน ประเทศที่เข้าร่วมตกลงกันทั้ง 15 ประเทศมีประชากรรวมคิดเป็น 30% ของประชากรโลก (เกือบ 2,252 ล้านคน) และมี GDP รวมกันคิดเป็น 30% ของ GDP โลก (กว่า 26.2 ล้านล้านเหรียญสหรัฐฯ หรือประมาณ 817.7 ล้านล้านบาท) มีมูลค่าการค้ารวมคิดเป็น 27.4% ของมูลค่าการค้าโลก (กว่า 10.4 ล้านล้านเหรียญสหรัฐฯ หรือประมาณ 326 ล้านล้านบาท)
ซึ่งการลงนามครั้งนี้ถือเป็นความสําเร็จจากความพยายามของประเทศไทยในการเจรจาในวาระที่ไทยเป็นประธานการประชุมสุดยอดอาเซียน เมื่อปี 2562 ซึ่งความตกลง RCEP นี้ มีการเจรจากันมาอย่างยาวนานตั้งแต่การประกาศให้มีการเริ่มเจรจาจัดทําความตกลง RCEP อย่างเป็นทางการในปี 2556
โฆษกประจําสํานักนายกรัฐมนตรีกล่าวว่า เป็นความภูมิใจ ที่รัฐบาลจะเพิ่มโอกาส และเพิ่มศักยภาพในการแข่งขันให้แก่สินค้าไทย ซึ่งคาดว่าจะได้รับประโยชน์เพิ่มเติมเมื่อเปรียบเทียบกับ FTA ที่ไทยมีอยู่เนื่องจากมีการเปิดตลาดยกเว้นภาษีใน RCEP เพิ่มมากขึ้น โดยข้อตกลงหุ้นส่วนทางเศรษฐกิจที่ครอบคลุมระดับภูมิภาค (RCEP)นี้ เป็นข้อตกลงที่จะขยายและกระชับความผูกพันของอาเซียนกับออสเตรเลีย จีน ญี่ปุ่น เกาหลี และนิวซีแลนด์
ซึ่งวัตถุประสงค์ของข้อตกลง RCEP คือการสร้างความร่วมมือทางเศรษฐกิจที่ทันสมัย ครอบคลุม คุณภาพสูงและเป็นประโยชน์ร่วมกัน ซึ่งจะเอื้อต่อการขยายตัวของการค้าและการลงทุนในภูมิภาคและสนับสนุนการเติบโตและการพัฒนาทางเศรษฐกิจของโลก ดังนั้นจะนํามาซึ่งโอกาสทางการตลาดและการจ้างงานให้กับธุรกิจ และผู้คนในภูมิภาค
อีกทั้ง ข้อตกลง RCEP เป็นข้อตกลงที่ไม่ได้ทําขึ้นเพื่อวันนี้เท่านั้น แต่ยังเป็นข้อตกลงสําหรับวันพรุ่งนี้ด้วย เป็นการปรับปรุงความครอบคลุมของเขตการค้าเสรีอาเซียนบวกหนึ่งที่มีอยู่ (FTA ของอาเซียนกับคู่เจรจา 5 ประเทศ) และคํานึงถึงความเป็นจริงทางการค้าที่เปลี่ยนแปลง และเกิดขึ้นใหม่ ร วมถึงยุคของพาณิชย์อิเล็กทรอนิกส์ศักยภาพของวิสาหกิจขนาดเล็ก ขนาดกลาง และขนาดย่อม การขยายตัวของภูมิภาค ห่วงโซ่คุณค่า และความซับซ้อนของการแข่งขันในตลาด นอกจากนี้ ข้อตกลง RCEP นี้เป็นการปรับปรุงและเสริมข้อตกลงที่มีอยู่แล้วในบทบัญญัติขององค์การการค้าโลก (WTO) อีกด้วย
รัฐบาลไทย-ข่าวทำเนียบรัฐบาล-รองโฆษก แจง ครอบครองจำหน่าย “โคเคน” ผิดกฎหมาย กฎกระทรวง สธ.ล่าสุดเพื่อประโยชน์ทางการแพทย์และราชการเท่านั้น
วันพฤหัสบดีที่ 19 พฤศจิกายน 2563
รองโฆษก แจง ครอบครองจําหน่าย “โคเคน” ผิดกฎหมาย กฎกระทรวง สธ.ล่าสุดเพื่อประโยชน์ทางการแพทย์และราชการเท่านั้น
รองโฆษก แจง ครอบครองจําหน่าย “โคเคน” ผิดกฎหมาย กฎกระทรวง สธ.ล่าสุดเพื่อประโยชน์ทางการแพทย์และราชการเท่านั้น
เมื่อวันที่ 19 พ.ย. น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า จากกรณีประกาศกฎกระทรวงสาธารณสุข การอนุญาตจําหน่ายหรือมีไว้ในครอบครองซึ่งยาเสพติดให้โทษในประเภท 2 (มอร์ฟีน โคเคน เป็นต้น) พ.ศ. 2563 ขณะนี้เกิดความเข้าใจคลาดเคลื่อนว่ารัฐ เปิดให้ครอบครองและจําหน่ายยาเสพติดให้โทษในประเภท 2 ได้ จึงขอชี้แจงว่า กฎกระทรวงดังกล่าว เป็นไปเพื่อประโยชน์ทางการแพทย์และทางราชการเท่านั้น ไม่ว่าจะเป็น เพื่อการรักษาหรือป้องกันโรคให้แก่ผู้ป่วยหรือสัตว์ป่วยในทางการแพทย์ เพื่อการวิเคราะห์หรือการศึกษาวิจัยทางการแพทย์หรือวิทยาศาสตร์ และประโยชน์ทางราชการอื่น โดยกฎกระทรวงนี้ ไม่ได้เป็นการถอดมอร์ฟีน หรือ โคเคน ออกจากรายการยาเสพติดให้โทษแต่อย่างใด จึงขอประชาชนอย่าหลงเชื่อข่าวลวงในโลกออนไลน์ และใช้ความละเอียดรอบคอบในการรับข้อมูลข่าวสาร
น.ส.ไตรศุลี กล่าวว่า กฎกระทรวงสาธารณสุข การอนุญาตจําหน่ายหรือมีไว้ในครอบครองซึ่งยาเสพติดให้โทษในประเภท 2 มีผลบังคับใช้ภายใน 240 วันนับจากวันที่ 16 พ.ย. 2563 ผู้จะขออนุญาตจําหน่ายหรือมีไว้ในครอบครอง ต้องมีคุณสมบัติ 1. เป็นกระทรวง ทบวง กรม องค์การบริหารส่วนท้องถิ่น กรุงเทพมหานคร สภากาชาดไทย หรือองค์การเภสัชกรรม 2. เป็นผู้ประกอบการขนส่งสาธารณะระหว่างประเทศ 3. เป็นผู้ประกอบวิชาชีพเวชกรรม ผู้ประกอบวิชาชีพเภสัชกรรม ผู้ประกอบวิชาชีพทันตกรรม หรือผู้ประกอบวิชาชีพการสัตวแพทย์ชั้นหนึ่ง โดยการขออนุญาตเป็นไปตามที่กฎกระทรวงกําหนด เท่านั้น
“ในสังคมออนไลน์มีข้อถกเถียงเกี่ยวกับกฎกระทรวงนี้เป็นวงกว้าง นอกจากนี้ยังทําให้ประชาชนจํานวนหนึ่งเข้าใจว่ารัฐบาลเปิดให้สามารถครอบครองหรือจําหน่าย มอร์ฟีน โคเคน ได้แล้ว จึงขอยืนยันว่าไม่เป็นความจริง โดยกฎกระทรวงดังกล่าวมีไว้เพื่อประโยชน์ทางการแพทย์และราชการเท่านั้น ผู้ที่ครอบครองหรือจําหน่ายยาเสพติดให้โทษประเภทที่ 2 ยังมีความผิดตามกฎหมาย ทั้งนี้ ขอให้ประชาชนใช้ความรอบคอบในการรับข้อมูลข่าวสาร และอย่าหลงเชื่อข่าวลวงว่าสามารถครอบครองหรือจําหน่ายยาเสพติดให้โทษประเภทที่ 2 ได้แล้ว” น.ส.ไตรศุลี กล่าว
รัฐบาลไทย-ข่าวทำเนียบรัฐบาล-แถลงการณ์นายกรัฐมนตรี 19 พฤศจิกายน 2563
วันพฤหัสบดีที่ 19 พฤศจิกายน 2563
แถลงการณ์นายกรัฐมนตรี 19 พฤศจิกายน 2563
โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ออกแถลงการณ์นายกรัฐมนตรี
วันที่ 19 พฤศจิกายน 2563 นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ออกแถลงการณ์นายกรัฐมนตรี โดยมีรายละเอียดดังต่อไปนี้
แถลงการณ์นายกรัฐมนตรี 19 พฤศจิกายน 2563
-----------------------------------------
จากสถานการณ์การชุมนุมในห้วงที่ผ่านมา ซึ่งรัฐบาลและทุกฝ่ายกําลังร่วมกันหาทางออกโดยสงบและสันติ บนพื้นฐานของกระบวนการตามกฎหมาย และการปกครองระบอบประชาธิปไตยอันมีพระมหากษัตริย์ทรงเป็นประมุข อย่างไรก็ตาม สถานการณ์ดังกล่าวยังไม่มีท่าทีที่จะบรรเทาลง แม้รัฐบาลได้แสดงความจริงใจในการแก้ปัญหา โดยหน่วยงานด้านความมั่นคงได้ใช้ความพยายามปฏิบัติหน้าที่ ในการรักษาความสงบเรียบร้อย รวมทั้งติดตาม และประเมินสถานการณ์อย่างใกล้ชิด ดําเนินการต่าง ๆ ตามหลักสากล ด้วยความระมัดระวัง โดยตั้งอยู่บนพื้นฐานของการรักษาบรรยากาศของความรักความสามัคคี ปรองดองของทุกคนในชาติ เพื่อรักษาผลประโยชน์ของบ้านเมือง และประชาชนส่วนใหญ่ของประเทศ เป็นสําคัญ
ปัจจุบันสถานการณ์ยังคงไม่คลี่คลายไปในทิศทางที่ดีนัก และมีแนวโน้มจะพัฒนาไปสู่ความขัดแย้ง นําไปสู่ความรุนแรงมากยิ่งขึ้น หากปล่อยให้เป็นเช่นนี้ต่อไปอาจเกิดความเสียหายต่อประเทศชาติ และสถาบันอันเป็นที่รักยิ่ง รวมทั้งความสงบสุขปลอดภัยในชีวิตและทรัพย์สินของประชาชนโดยทั่วไป รัฐบาลและหน่วยงานด้านความมั่นคงจึงจําเป็นต้องเพิ่มความเข้มข้นในการปฏิบัติ โดยจะบังคับใช้กฎหมายทุกฉบับ ทุกมาตราที่มีอยู่ ดําเนินการต่อผู้ชุมนุมที่กระทําความผิด ฝ่าฝืนกฎหมาย เพิกเฉยต่อการเคารพสิทธิเสรีภาพของบุคคลอื่น โดยจะดําเนินคดีต่าง ๆ ให้เป็นไปตามกระบวนการยุติธรรมของประเทศ ที่สอดคล้องกับหลักการสากล
จึงขอแจ้งมาเพื่อทราบโดยทั่วกัน
รัฐบาลไทย-ข่าวทำเนียบรัฐบาล-กสร. พร้อมเดินหน้าต่อ หลัง ครม. มีมติเห็นชอบในหลักการ ร่างประกาศคณะกรรมการแรงงานรัฐวิสาหกิจสัมพันธ์ 3 ฉบับ
วันพฤหัสบดีที่ 19 พฤศจิกายน 2563
กสร. พร้อมเดินหน้าต่อ หลัง ครม. มีมติเห็นชอบในหลักการ ร่างประกาศคณะกรรมการแรงงานรัฐวิสาหกิจสัมพันธ์ 3 ฉบับ
กรมสวัสดิการและคุ้มครองแรงงาน พร้อมเสนอร่างประกาศ คกก.แรงงานรัฐวิสาหกิจสัมพันธ์เกี่ยวกับมาตรฐานขั้นต่ําของสภาพการจ้างในรัฐวิสาหกิจ 3 ฉบับ ให้คณะกรรมการตรวจสอบร่างกฎหมายและร่างอนุบัญญัติพิจารณา คาดใช้เวลาอีกไม่เกิน 3 เดือน จะประกาศในราชกิจจานุเบกษา
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยว่า ตามที่คณะรัฐมนตรีมีมติเห็นชอบในหลักการร่างประกาศคณะกรรมการแรงงานรัฐวิสาหกิจสัมพันธ์เกี่ยวกับมาตรฐาน ขั้นต่ําของสภาพการจ้างในรัฐวิสาหกิจ 3 ฉบับ ได้แก่ การยกเลิกประกาศเดิม 1 ฉบับ และพร้อมใช้หลักเกณฑ์ใหม่อีก 2 ฉบับ ดังนี้ 1. ร่างประกาศคณะกรรมการแรงงานรัฐวิสาหกิจสัมพันธ์ เรื่อง ยกเลิกประกาศคณะกรรมการรัฐวิสาหกิจสัมพันธ์ว่าด้วยหลักเกณฑ์การจ่ายค่ารักษาพยาบาล กรณีประสบอันตรายหรือเจ็บป่วย ค่าทําศพกรณีตาย อันมิใช่เนื่องจากการทํางาน ค่าช่วยเหลือบุตร และค่าช่วยเหลือการศึกษาของบุตร 2. ร่างประกาศฯ เรื่องหลักเกณฑ์การจ่ายค่ารักษาพยาบาลกรณีประสบอันตรายหรือเจ็บป่วย ค่าทําศพกรณีตาย อันมิใช่เนื่องจากการทํางาน และ 3. ร่างประกาศฯ เรื่องหลักเกณฑ์การจ่ายค่าช่วยเหลือบุตร และค่าช่วยเหลือการศึกษาของบุตร ซึ่งจะส่งผลให้พนักงานรัฐวิสาหกิจ 306,887 คน ได้รับการคุ้มครองในเรื่องของการดําเนินการกรณีผู้ป่วยฉุกเฉินวิกฤต เพื่อรองรับการจ่ายเงินคืนแก่สถานพยาบาลได้โดยเร็ว ขณะเดียวกัน ลูกจ้างยังได้รับสิทธิประโยชน์เพิ่มขึ้นจากเดิม เช่น เพิ่มสิทธิในการได้รับค่าใช้จ่ายเพื่อการสร้างเสริมสุขภาพและการป้องกันโรค และค่าใช้จ่ายเพื่อการตรวจสุขภาพ และปรับอัตราสิทธิในการได้รับค่ารักษาพยาบาลในสถานพยาบาลของเอกชนประเภทผู้ป่วยในให้สูงขึ้น รวมทั้ง สามารถเบิกค่ารักษาพยาบาลโดยใช้ระบบการเบิกจ่ายตรงได้ด้วย และได้ปรับอัตราจ่ายค่าทําศพจากประกาศเดิมให้เหมาะสมกับสภาวการณ์ด้านเศรษฐกิจในปัจจุบัน นอกจากนี้ ยังได้ปรับอัตราเงินช่วยเหลือบุตรจากเดือนละ 50 บาท เป็นเดือนละ 200 บาท และเพิ่มสิทธิการเบิกค่าช่วยเหลือการศึกษาของบุตรให้รวมถึงการศึกษาในระดับปริญญาตรีด้วย
อธิบดี กสร. กล่าวเพิ่มเติมว่า ขั้นตอนต่อไปหลังครม. เห็นชอบในหลักการแล้ว กสร. จะเร่งดําเนินการตามขั้นตอนทันที โดยนําร่างประกาศฯ ทั้ง 3 ฉบับ ส่งให้คณะกรรมการตรวจสอบร่างกฎหมายและร่างอนุบัญญัติที่เสนอคณะรัฐมนตรีตรวจพิจารณา โดยให้รับความเห็นของสํานักงานหลักประกันสุขภาพแห่งชาติ (สปสช.) ไปประกอบการพิจารณา และให้รับความเห็นของกระทรวงการคลังและสํานักงบประมาณไปพิจารณาดําเนินการต่อไปด้วย และเมื่อผ่านการพิจารณาของคณะกรรมการฯ จะได้นําร่างประกาศฯ ดังกล่าวเสนอต่อรัฐมนตรีว่าการกระทรวงแรงงานลงนาม ซึ่งคาดว่าจะใช้เวลาอีกประมาณ 3 เดือน จะประกาศในราชกิจจานุเบกษาได้
รัฐบาลไทย-ข่าวทำเนียบรัฐบาล-คลังมั่นใจเศรษฐกิจไทยจะสามารถฟื้นตัวได้ต่อเนื่อง หลัง S&P Global Ratings ยืนยันคงอันดับความน่าเชื่อถือของประเทศไทยที่ BBB+
วันพฤหัสบดีที่ 19 พฤศจิกายน 2563
คลังมั่นใจเศรษฐกิจไทยจะสามารถฟื้นตัวได้ต่อเนื่อง หลัง S&P Global Ratings ยืนยันคงอันดับความน่าเชื่อถือของประเทศไทยที่ BBB+
ก.คลังมั่นใจ ศก.จะสามารถฟื้นตัวได้ต่อเนื่อง หลัง S&P Global Ratings ยืนยันคงอันดับความน่าเชื่อถือของไทยที่ BBB+ พร้อมแสดงความเชื่อมั่นศักยภาพและเสถียรภาพของ ศก.ไทย ขณะ GDP ไตรมาสที่ 3 ของไทยดีกว่าที่คาดการณ์และ ศก.ไทยทั้งปี 2563 มีแนวโน้มปรับดีขึ้น
“กระทรวงการคลังมั่นใจเศรษฐกิจไทยจะสามารถฟื้นตัวได้ต่อเนื่อง หลังบริษัท S&P Global Ratings ยืนยันคงอันดับความน่าเชื่อถือของประเทศไทยที่ BBB+ พร้อมแสดงความเชื่อมั่นในศักยภาพและเสถียรภาพของเศรษฐกิจไทย ขณะที่ตัวเลข GDP ไตรมาสที่ 3 ของไทยดีกว่าที่คาดการณ์และเศรษฐกิจไทยทั้งปี 2563 มีแนวโน้มปรับตัวดีขึ้น”
นายอาคม เติมพิทยาไพสิฐ รัฐมนตรีว่าการกระทรวงการคลัง เปิดเผยว่า “บริษัท S&P Global Ratings (S&P) สถาบันจัดอันดับความน่าเชื่อถือยืนยันคงอันดับความน่าเชื่อถือของประเทศไทย (Sovereign Credit Rating) ที่BBB+ และมุมมองความน่าเชื่อถือของประเทศไทย (Outlook) อยู่ในระดับมีเสถียรภาพ (Stable Outlook) เนื่องจากประเทศไทยมีความเข้มแข็งภาคการคลังและภาคการเงินต่างประเทศอยู่ในระดับสูง นอกจากนี้หนี้รัฐบาลอยู่ในระดับที่ไม่น่ากังวลและสถานการณ์ทางการเมืองปัจจุบันไม่ส่งผลกระทบอย่างมีนัยสําคัญต่อการเติบโตทางเศรษฐกิจของประเทศและประสิทธิภาพการดําเนินนโยบายของรัฐบาลอีกทั้งคาดการณ์ว่าเศรษฐกิจไทยจะฟื้นตัวในช่วง 1 –2 ปีข้างหน้า
กระทรวงการคลังมั่นใจว่าการยืนยันคงอันดับความน่าเชื่อถือของประเทศไทยและการคาดการณ์เศรษฐกิจไทยของ S&P ครั้งนี้ จะช่วยสร้างความเชื่อมั่นของนักลงทุนทั้งในและต่างประเทศที่มีต่อเศรษฐกิจไทยที่กําลังปรับตัวดีขึ้นอย่างต่อเนื่องและสนับสนุนให้รัฐบาลดําเนินนโยบายเพื่อการฟื้นฟูและรักษาเสถียรภาพทางเศรษฐกิจต่อไป หลังจากในช่วงไตรมาส 3 ของปี 2563 เศรษฐกิจไทยเริ่มส่งสัญญาณฟื้นตัวชัดเจนสะท้อนจากGDP ไตรมาส 3 ปี 2563 หดตัวน้อยกว่าที่คาดการณ์ไว้ที่ร้อยละ -6.4 ต่อปีและหากเทียบกับไตรมาสที่ 2 โดยปรับผลของฤดูกาลออกแล้วเศรษฐกิจไทยในไตรมาส 3 ปี 2563 ขยายตัวได้สูงถึงร้อยละ+6.5 (QoQ_SA) ซึ่งแสดงให้เห็นว่าเศรษฐกิจไทยได้ผ่านจุดต่ําสุดแล้ว สําหรับทั้งปี 2563 สํานักงานสภาพัฒนาการเศรษฐกิจและสังคมแห่งชาติคาดว่าเศรษฐกิจไทยจะหดตัวที่ร้อยละ -6.0 ต่อปีเป็นการปรับประมาณการดีขึ้นจากเดือนสิงหาคม2563 ที่คาดว่าจะหดตัวร้อยละ -7.5 ต่อปีขณะที่เสถียรภาพทางการคลังของไทยยังอยู่ในระดับเข้มแข็งสะท้อนจากสัดส่วนหนี้สาธารณะ ณ สิ้นเดือนกันยายน 2563 อยู่ที่ร้อยละ 49.4 ต่อ GDP ซึ่งยังอยู่ภายใต้กรอบวินัยการเงินการคลังที่ตั้งไว้ตามพระราชบัญญัติวินัยการเงินการคลังของรัฐพ.ศ. 2561 ทําให้กระทรวงการคลังมีความพร้อมในการออกมาตรการสนับสนุนการฟื้นตัวของเศรษฐกิจเพิ่มเติมให้สอดคล้องกับสถานการณ์เศรษฐกิจที่เปลี่ยนแปลงไปในอนาคต
สําหรับการดําเนินนโยบายเศรษฐกิจในระยะถัดไปกระทรวงการคลังจะมุ่งส่งเสริมการลงทุนภาคเอกชนให้รักษาระดับการจ้างงานภายในประเทศ และการเร่งรัดการเบิกจ่ายงบประมาณของภาครัฐและรัฐวิสาหกิจเพื่อให้เม็ดเงินเข้าสู่ระบบเศรษฐกิจอย่างต่อเนื่องซึ่งจะเป็นแรงสนับสนุนให้เศรษฐกิจไทยฟื้นตัวอย่างต่อเนื่องและยั่งยืนต่อไป”
สํานักนโยบายเศรษฐกิจมหภาค สํานักงานเศรษฐกิจการคลัง
โทร. 0-2273-9020ต่อ 3256